**ROMÂNIA**

**JUDEŢUL CLUJ**

**CONSILIUL LOCAL AL MUNICIPIULUI DEJ**

**Nr. 3.471/21 februarie 2014**

**PROCES – VERBAL**

încheiat azi, **21 februarie 2014**, cu ocazia desfăşurării **şedinţei de îndată** a Consiliului Local al Municipiului Dej, care a fost convocată în conformitate cu prevederile ‚art. 39’, alin. (4) din Legea Nr. 215/2001, republicată, cu modificările şi completările ulterioare, conform Dispoziţiei Primarului **Nr. 168 din 20 februarie 2014,** cu următoarea

**ORDINE DE ZI:**

1. **Proiect de hotărâre privind** **aprobarea cheltuielilor aferente proiectului „Modernizare străzi în Municipiul Dej”, cod SMIS 4746.**

La şedinţă sunt **prezenţi 16 consilieri**, domnul Primar Morar Costan, domnul secretar Covaciu Andron, reprezentanți ai mass-media locale.

Lipsesc motivat: **domnii consilieri: Mailat Ion Sorin, Buburuz Simion Florin, Alexandru Melinda Gabriela.**

Şedinţa publică este condusă de **domnul consilier Câmpan Vasile.**

 **Preşedintele de şedinţă** prezintă singurul punct al ordinii de zi, o supune spre aprobare și este votată cu unanimitate de voturi.

Se trece la **Punctul 1.** **Proiect de hotărâre privind** **aprobarea cheltuielilor aferente proiectului „Modernizare străzi în Municipiul Dej”, cod SMIS 4746.**

**Domnul Primar Morar Costan,** inițiatorul proiectului în expunerea de motive arată că proiectul a fost depus în luna februarie 2009 şi în luna iulie a aceluiaşi an a fost declarat eligibil. Nu a putut fi finanţat pentru că pe axa prioritară 2 fondurile au fost epuizate şi proiectul a rămas în aşteptare. În anul 2010 s-au făcut demersuri pentru a fi suplimentate sumele de la alte axe unde sumele nu au fost folosite. În anul 2013 au fost alocate sumele pentru axa prioritară 1 unde se găseşte şi proiectul nostru. În luna iunie am fost informaţi că proiectul poate fi finanţat şi trebuie continuat procesul de evaluare simplificată. S-a continuat proiectul tehnic prin vizite în teren împreună cu proiectantul şi tehnicienii pentru a nu scăpa nici un detaliu ( rigole, canalizare, apă pluvială, trotuare ). Ne apropiem cu paşi repezi de demararea celui mai mare proiect de infrastructură a municipiului. Investiţia este în valoare de peste 720 miliarde de lei şi va cuprinde investiţii în modernizarea a peste 15 km de drumuri. Prin acest proiect se doreşte modernizarea principalelor 7 coridoare de trafic ale oraşului care conectează magistralele municipale cu drumul naţional ce traversează oraşul (străzi de categoria I zonele funcţionale cu cele rezidenţiale ( străzi de categoria a II-a), precum şi zonele funcţionale şi rezidenţiale cu străzile de legătură sau magistrale ( străzi de categoria a III-a). Cele 7 coridoare de trafic ale oraşului, formate din drumuri aflate în proprietatea publică a municipiului Dej, asigură preluarea fluxurilor majore ale oraşului pe direcţia drumului naţional ce traversează oraşul sau pe direcţia principală de legătură cu acest drum, de asemenea se asigură circulaţia majoră între zonele funcţionale şi cele rezidenţiale şi le dirijează spre străzile de legătură sau magistrale.

**Coridorul 2** – Strada Nicolae Titulescu, cartier Viile Dejului şi Centrul Istoric – Străzile Nicolae Titulescu, Şomcutului, Înfrăţirii, Varga Katalina, Valea Codorului, Valea Jichişului;

**Coridorul 4** – legătura cartier Mulatău – Centrul Istoric – străzile Simion Bărnuţiu, B.P. Haşdeu, Teilor, Ciceului, Solidarităţii, Veseliei, Petru Maior, Joszef Attila, Liviu Rebreanu;

**Coridorul 6** – legătura între cartier Dealul Florilor şi zona Balneară Toroc – străzile Nichita Stănescu, Traian, Gheorghe Bariţiu, Ion Creangă, Ion Creangă, Griviţei, I.L. Caragiale, Nicolae Iorga;

**Coridorul 8** – Strada Pinticului legătura cu localitatea Pintic.

Valoarea totală a proiectului 75.808.201,31 lei, compusă din: asistenţă financiară nerambursabilă – 60.049.970,31 lei, T.V.A. – 14.532.721,67 lei, contribuţia Municipiului Dej la cheltuieli eligibile 2 % - 1.225.509,60 lei, cheltuieli neeligibile neidentificate încă, dar necesare finalizării proiectului în condiţiile finanţatorului.

Verificarea în teren se va face marţi şi avem nevoie de această hotărâre de consiliu, fapt pentru care s-a şi convocat şedinţa de îndată.

Dacă există întrebări, se vor primi lămuririle necesare.

**Domnul Primar Morar Costan** răspunde întrebărilor adresate de **domnii consilieri: Butuza Marius, Lazin Sebastian, Lazăr Nicolae, Varga Lorand.**

Care ar fi elementele cheltuielilor eligibile, dacă există o estimare a lor; dacă vor fi incluse piste pentru biciclişti, ţinând cont de protecţia mediului înconjurător; podurile şi podeţele sunt cuprinse pe toate străzile, dacă sunt prevăzute şi lucrări de canalizare.

**Domnul Primar Morar Costan:** Valori eligibile – valoarea totală a proiectului, T.V.A., contribuţia de 2%, alocarea din bugetul local al sumei de 1.225 miliarde lei, proiect suficient de ancorat, cu perioada de implementare, anul 2015, dacă va fi necesar se va face un împrumut bancar pentru susţinerea acestuia.

Tronsoanele care respectă lăţimea trotuarelor, acolo unde se va permite se vor realiza piste de biciclete.

În proporţie de 90% sunt prevăzute lucrări pentru poduri şi podeţe; iar referitor la canalizare, sunt două lucruri distincte: rigolele care captează apa şi canalizare.

Nemaifiind alte aspecte de discutat, se supune la vot proiectul de hotărâre care este votat cu 16 voturi pentru, unanimitate de voturi.

 Nemaifiind alte probleme, **președintele de ședință, domnul consilier Câmpan Vasile** declară închisă. ședința de îndată a consiliului local.

 **Președinte de ședință, Secretar,**

 **Câmpan Vasile Covaciu Andron**